«Tala», d lɛinṣer n waman akked tudert. «Aman, yellan di lqaɛa, d aɣbalu n tudert. Mmalend war taggara n wayen izemren ad yili akked uṛeggem n unegmu. (…) Angaz ɣer waman, anamek-is d tuɣalin ɣer uɣbalu. (…) Iman zeddigen, d lɛinṣer n waman yettakken tudert.»9 «Abernus», d llebsa yeɛzizen akk ɣer umaziɣ neɣ ɣer uqbayli. Aberrus d awehhi ɣer tirrugza akked sser ɣer tama n tjaddit d tnaṣlit. Nnan-d fell-as : «Abernus d azamul, yis-s nezmer ad d nessugen tirrugza i sɛan wat zik rnu ɣer-s abernus ɣlayet lqima-s, imi yeṣṣer argaz, tameṭṭut, yesbur-as i urgaz tirrugza d tebɣest. Ula d tislit tesbur yis-s, irennu-as lḥerma d nnif d imi at zik ssawalen-as talaba n sser.»10 «Leḥnana», d tasa n tmeṭṭut taqbaylit lqaqet aṭas ama ɣer tarwa-s neɣ ɣer urgaz-is.